钦定古今图书集成/历象汇编/乾象典/第096卷 > 朱子语类 > 《烧歌》温庭筠
## 钦定古今图书集成/历象汇编/乾象典/第096卷 > 朱子语类 > 《烧歌》温庭筠

起来望南山，山火烧山田。微红夕如灭，短焰复相连。
差差向岩石，冉冉凌青壁。低随回风尽，远照檐茅赤。
邻翁能楚言，倚插欲潸然。自言楚越俗，烧畬为早田。
豆苗虫促促，篱上花当屋。废栈豕归栏，广场鸡啄粟。
新年春雨睛，处处赛神声。持钱就人卜，敲瓦隔林鸣。
卜得山上卦，归来桑枣下。吹火向白茅，腰镰映赪蔗。
风驱槲叶烟，槲树连平山。迸星拂霞外，飞烬落阶前。
仰面伸复嚏，鸦娘咒丰岁。谁知苍翠容，尽作官家税。